Source: http://docplayer.hu/1979856-Lapja-mozdonyvezetok-menni-vagy-nem-menni-ez-itt-a-kerdes-egykoron-mostansag-mozdonyvezetok-szakszervezete-tajekoztato-kiadvanya-alapitas-eve-1982.html
Timestamp: 2018-02-21 19:31:46+00:00

Document:
lapja Mozdonyvezetők Menni vagy nem menni? Ez itt a kérdés! Egykoron: Mostanság: Mozdonyvezetők Szakszervezete tájékoztató kiadványa Alapítás éve PDF
lapja Mozdonyvezetők Menni vagy nem menni? Ez itt a kérdés! Egykoron: Mostanság: Mozdonyvezetők Szakszervezete tájékoztató kiadványa Alapítás éve 1982
Download "lapja Mozdonyvezetők Menni vagy nem menni? Ez itt a kérdés! Egykoron: Mostanság: Mozdonyvezetők Szakszervezete tájékoztató kiadványa Alapítás éve 1982"
1 Mozdonyvezetők Mozdonyvezetők Szakszervezete tájékoztató kiadványa lapja Alapítás éve 1982 XXIII. évfolyam 9. szám Egykoron: szeptember Mostanság: Menni vagy nem menni? Ez itt a kérdés! Katona Zoltán
2 Fotó: Rizsavi Tamás 2 xxxxxxxxx Mozdonyvezetők Szakszervezete
3 szerkesztői jegyzet Menni, vagy nem menni? Általában mindig akad olyan téma, amely borzolja a munkavállalók idegeit. Most is van ilyen bőségesen, mint például mi lesz a tervezet integrációval, hogy alakul a Kollektív Szerződés, s hogyan ellenőrzik a mozdonyvezetőket vonattovábbítás közben? Az első két kérdésről ma még korai nyilatkozni, hiszen a vállalatok összevonásával kapcsolatban voltak már kijelölt dátumok, amik úgy múltak el, hogy semmi nem történt, s a Kollektív Szerződésről szóló tárgyalások még igazából el sem kezdődtek, vagy mondhatnám nem folytatódtak. Tehát most maradjunk pár sor erejéig mozdonyvezetők éppen aktuális ellenőrzési témájánál a sebességhatárok ellenőrzéséről. Alig-alig telik úgy el nap, hogy e téma ne kerülne elő szóban, vagy írásban mozdonyvezetői berkekben. Joggal, vagy jogtalanul? Aki szándékosan nem lépi túl az előírt sebességet s ez minden kollégánkra jellemző felesleges piszkálgatásnak tarja, de legyünk őszinték, hogy véletlenül már mindenkivel megtörtént, hogy a mutató túllendült már az előírt határokon. Természetesen ez egy fékezéssel korrigálható, s valószínűleg nem egy megbocsájthatatlan bűnnek tekintendő. Vélhetőleg! Minden esetre azért felmerül az emberben a kérdés, hogy azok, akik a riasztásokat ellenőrzik, milyen súllyal kezelik a pillanatnyi sebességtúllépéseket. Információim szerint, akik ezen ellenőrzéseket végzik, mozdonyvezetői jogosultsággal is rendelkeznek. Teljesen korrekt! Ám de, ha valaki rendelkezik jogosítvánnyal, rendelkezik e kellő vezetési gyakorlattal is? Biztosítják-e számunkra azt a néhány 100 km-s vezetési lehetőséget, hogy ők maguk is kipróbálhassák mennyire kevés idő kell ahhoz, hogy véletlenszerűen túllépjék a sebességet? Ennek tükrében talán toleránsabban lehetne értékelni a regisztrátumokat. Mert ha rendelkeznek vezetési jogosultsággal és miért is kéne ezt megkérdőjeleznem akkor tudnia kell, hogy a címlapon illusztrált kép jelentőst ellenmondást takar. A szankciótól félve, ma már a mozdonyvezetők többet nézik a sebességmérő órát, mint magát a pályát. Pedig ennek is van közlekedésbiztonsági kockázata, de emiatt legalább nem lebeg felettük Damoklész kardja. Természetesen hiszem és vallom, hogy a sebességkorlátozásokat nem szabad túllépni! Arra bíztatom Kollégáimat is, hogy nincs azaz indok, amiért ezt érdemes megtenni. Köszönet úgysem jár érte, ellenben egy csomó kockázatot magára vállal a mozdonyvezető. És, hogy menni, vagy nem menni-re mi is az igazi válasz? Menni természetesen, de inkább 5 Km/h-el kevesebbel, mint 1 Km/h-el többel. Ezért még senkit nem büntettek meg, de tény, hogy az utasok sem nyernek ezzel túl sokat. Kiss László elnök Szerkesztői jegyzet...3 Menni, vagy nem menni? MOT szeptember 7/8 MOT Kőszeg. Jogtanácsos válaszol...6 a munkáltató mindig jogszerűen jár el! RCH hírek...8 A Rail Cargo Hungaria tesztelte a Siemens új mozdonyait Területi hírek In Memoriam Török János Szakmai kitekintés Egy súlyos vasúti baleset hullámverései Életünkből...14 Borivó bringások! Életünkből Bicajjal a vasúti alagútban. Életönkből Amitől nem lehet szabadulni Röviden Veszélyes álmok, avagy, már az álmainkat is cenzúrázzák! A minisztériumi dolgozókat 90 millióval védik a bank- és csekkadótól Kiadja: a Mozdonyvezetők Szakszervezete Főszerkesztő: Kiss László elnök Szerkesztő bizottság tagja: Dr. Dancsa Attila ügyvezető alelnök Szerkesztőség: 1145 Bp., Bácskai u. 11. Tel./Fax: Üzemi telefon: Honlap: Készül: az A.EDITOR Szolgáltató Bt. gondozásában Felelős vezető: Kovács Attila 2013 MOSZ. Minden jog fenntartva. A kiadvány szerkezete, tartalmi és tipográfiai kialakítása védett az a Mozdonyvezetők Szakszervezetének tulajdona.
4 4 MOT szeptember 7/8 MOT Kőszeg. Ez évben, a mozdonyvezetők találkozóját Kőszeg városában tartottuk. A szervezéssel eltöltött rövid idővel, megpróbáltunk maximálisan jól élni. Kihasználni Kőszeg adottságait, megmutatni, bemutatni történelmét, ahogy egy volt kollégánk mondaná Bemutatni az én kisvárosom ahol élek, vendégül látni kollégáimat. Így régebbi gondolatokat tűztünk zászlónkra, mikor nekiálltunk a két nap programját összerakni. Szerencsénk volt, szeptember hetedikén, nyolcadikán nem volt nagyobb rendezvény, ezért élni tudtunk az adottságokkal. Gondolatunk először a szállás kérdéséhez kapcsolódott. Eldöntöttük (már élve a hely biztosította lehetőségekkel) több helyen, panzióban, hotelben biztosítunk lehetőséget a szállásra, ami mindenki nagy megelégedettségére szolgált. Négy helyen voltunk elhelyezve, főhadiszállás a Csikar Csárda, Panzió volt. Amikor délelőtt tíz és tizenegy óra harminc perc, valamint délután tizenhárom óra harminc perckor megérkeztek a résztvevők, kisbusszal szállítottuk őket, aki kért egy jó gulyást, azt étterembe, s úgy a szállásra, aki nem, azt egyszerre a szálláshelyre. Itt rendező kollégáink várták Őket, egy apró meglepetéssel és elmondhatom jó felkészültséggel a programból, valamint sárga pólóingben (a jó megkülönböztethetőség miatt). A program felölelte a várost, s a vár bemutatását idegenvezetővel, várban rejlő programok közt, nagy sikert aratott, a várpincében lévő lovagi lakomák bemutatása illetve mindenki beöltözve lehetett egy pillanatra, király s királyné a megterített asztalnál. Ugyanakkor a városkában a programok lebonyolítása közben, apró bonyodalmat okozott a Kossuth Kifli film forgatás, egy picit belenézhettünk. Továbblépve, a borkóstolót az Utolsó Kapáshoz nevű borozóhoz kapcsolódó, Borászati Eszközök Múzeumában tartotta házigazdánk, de erről később. Három csoportban, majdnem kilencven fővel képviseltettük magunkat. Az idő, nagyon kedvezett a rendezőknek végig a program alatt. Volt, aki már a nulladik napon érkezett, így be tudta járni gyermekkora emlékeinek helyeit. A vár bemutatásakor sok érdekességet hallottunk, a valamikori török ostromról, s a hozzá tartozó történelmi dolgokról. A program közé volt beékelve, a borkóstoló. A vendéglátónk Stefanich Kornél borász-elnök, az Európai Borrend lovagja. Elmondta a Stefa- Mozdonyvezetők Szakszervezete
5 5 nich Pincészet kialakulásának rövid történetét, a náluk termő szőlőfajtákat, boraikat - Chardonnay - Kékfrankos-rosé - Kékfrankos - Blauburger - Merlot - Jurisics-Vére Cuveé. Valamint elmondta a borkóstolón bemutatott borok születésének helyét, néhány szóban ismertette jellegzetességeit. A jó negyvenpercnyi pihenés, valamint a hozzá tartozó néhány falat ennivaló, jó hatással volt a kissé megfáradt csapatokra. A Borászati Eszközök Múzeumáról, s házigazdánkról, s rólunk. Lassan elérkezett késő délután is, így mindenki visszatért szálláshelyére, s húsz óra körül a bálterembe találkoztunk. Rövid megnyitó után, itt is egy csöpp meglepetés következett, barátaink, kollégáink nagy megelégedésére. Ezután vacsora, majd Kiss László elnök úr átadta Molnár Istvánnak (soproni tagcsoport pénztárosa) a hosszú éveken keresztül végzett jó munkájáért adományozott, Mozdonyvezetőkért Emlékérmet. Ezután következett a kikapcsolódás, a bál, reggel négy óráig. Tarkítva tombolával és néhány szünettel, valamint egy kollégánknak születésnapja volt, zenés köszöntővel. Kis színes volt a tánc alatt, egyszerű koreográfiát követő, bálozók által (ellovagoltak Arizonától-Texaszig) bemutatott tánccal. Remélem a youtube-ra vagy a, facebook-ra feltöltötte már valaki. Aztán csend, s három óra pihenés. Indult a vasárnap reggelivel, egy csöpp fújással az éjszaka után. Többen teljesen úgy néztek ki, mintha egy éjszakai szoliból léptek volna elő. A délelőtt csendes pihenő volt, néhányan visszatértek a borozóba emlékül Jurisics-Vére Cuveé nevű - nagyon kellemes vörösbort takar-e név - palackért. Tizenegy órakor, közös ebéddel zártuk a programot. Majd tizenkettő óra harminckor indult a vonat, a rendezők nem kis örömére. Szeretném megköszönni azoknak, akik eljöttek hozzánk. Nagyon remélem jól éreztétek magatokat, s egy kis darabot tudtunk adni magunkból is, s ha erre jártok Kőszeg városában - emléketekben felrémlik, ez egy jó csapat, mi közösen mindannyian, egy jó csapat vagyunk. Szevasztok. Soproni s Szombathelyi Tagcsoport rendezői szeptember
6 6 Jogtanácsos válaszol a munkáltató mindig jogszerűen jár el! A Mozdonyvezetők Lapjának egyik tavalyi számában jelentettük meg az alábbi cikket: A Mozdonyvezetők Lapjának decemberi és februári számában írtam arról a peres ügyről, amelyben egyik szakszervezeti tagunk egyszerre több követelését érvényesítette az illetékes munkaügyi bíróságon. A munkaügyi per tárgyát képezte az, hogy a mozdonyvezetői munkakör ellátásához szükséges időszakos vizsga letétele napján jogosult-e a mozdonyvezető a hatályos Kollektív Szerződés (továbbiakban: KSz) szerint a belföldi kiküldetésben lévő munkavállalóknak járó napidíjra. Még a bírósági eljárást megelőzően kollégánk kérelmet nyújtott be, amelynek eredményeként ugyan követelését elismerték, azonban később ennek ellenére nem fizették ki részére a napidíjat. Ugyancsak a munkaügyi per tárgya volt, hogy szakszervezeti tagunk egyik szolgálata ellátása során munkaközi szüneteit nem tudta kivenni. Akkor ugyanis, amikor a munkáltató szerint a munkaközi szünet kiadható lett volna, állomáson kellett várakoznia a mozdonyvezetőnek a biztosítóberendezés meghibásodása miatt. A szolgálat végeztével feljegyezte a menetigazolványban kollégánk a munkaközi szünet kivételének hiányát, azonban a telephelyvezető ezt azzal az indokkal húzta ki, hogy az állomáson történt várakozás alatt ki lehetett volna venni a munkaközi szünetet. A felperes, vagyis kollégánk előadta a bíróságon, hogy a kérdés megítélése szempontjából nem csak a Munka Törvénykönyvéről szóló évi XXII. törvény (továbbiakban: Mt.), hanem a KSz idevonatkozó rendelkezéseinek megfelelően köteles eljárni a munkáltató. Vagyis ahhoz, hogy a munkaközi szünet rendeltetése megvalósuljon együttesen négy feltételnek kell teljesülnie, amennyiben valamelyik nem teljesül, akkor a munkaközi szünetet ki nem adottnak kell tekinteni. Ezzel szemben a munkáltatói álláspont szerint a jármű üzemben tartása nem munkavégzés, mert csak egy gombnyomással történik. Végül a peres eljárás tárgya volt a munkába járással kapcsolatos utazási költségtérítés is. A per tárgyát képező időszakban több mint egy tucat szolgálatát érintően részesült kollégánk utazási költségtérítésben, azonban a 28,-Ft/km helyett, csak kilométerenként 9,-Ft-ot számolt el a munkáltató. A munkáltató azzal érvelt, hogy a vezérigazgatói utasítás szerint azért nem jár a 28,- Ft/km, mert az igénybejelentő nyomtatványon nem nyilatkozott kollégánk az előírt, saját autóra vonatkozó adatokról. A felperesi munkavállaló szerint azonban az Mt., a munkába járással kapcsolatos utazási költségtérítésről szóló 39/2010. (II. 26.) Korm. rendelet (továbbiakban: Kr.) és a munkáltatónál hatályban lévő KSz rendelkezései alapján egyértelműen megállapítható volt, hogy a munkáltató jogsértően járt el. Az első fokon eljáró munkaügyi bíróság teljes mértékben helyt adott a munkavállaló kereseti kérelmének. Abban a kérdésben, miszerint a mozdonyvezetői munkakör ellátásához szükséges időszakos vizsga letétele napján jogosult-e a mozdonyvezető a KSz szerint a belföldi kiküldetésben lévő munkavállalóknak járó napidíjra, a bíróság rögzítette, hogy a kollektív szerződés, mint az Mt. 13. (5) bekezdése szerinti munkaviszonyra vonatkozó szabály pontja meghatározza, hogy belföldi kiküldetésnek minősül a munkavégzés, ha a munkakezdés, illetőleg befejezés helye nem azonos a munkavállalóra megállapított le-, és feljelentkezési helyekkel. Így a kollektív szerződés rendelkezése folytán ez megvalósult a márciusi időszakos vizsga alkalmával, hiszen a felperes le- és feljelentkezési helye Budapest-Ferencváros, míg az időszakos vizsga helyszíne a BGOK Istvántelki tanműhelye volt. Az időszakos vizsga a munkakör ellátásának feltétele volt, arra a munkáltató kötelezte a munkavállalót az 5/2010. számú parancskönyvi rendeletével, ez tehát egyértelműen munkavégzés volt.. Hivatkozott a bíróság az Mt. azon irányadó rendelkezésére, miszerint a munkavállaló a munkabérének és költségeinek megtérítése mellett köteles a munkáltató által kijelölt tanfolyamon vagy továbbképzésén részt venni, és az előírt vizsgákat letenni. Ezek szerint a fizetendő költségek összegét a kollektív szerződés 62. -a az élelmezéssel kapcsolatos többletköltségek tekintetében 500,-Ft napidíjban határozza meg így a felperes az 500,-Ft napidíjra jogosult volt.. A ki nem vett munkaközi szünetekkel kapcsolatban lefolytatott bizonyítási eljárás eredményeként megállapította a munkaügyi bíróság, miszerint a peres felek egyezően nyilatkoztak arról, hogy a szóbanforgó szolgálati napon a biztosító berendezés zavara idején is áramellátás alatt volt a mozdony, a felperesi munkavállaló feladata volt a mozdony üzemben tartása, a fékberendezések működtetése, ez tehát mindenképpen munkavégzésnek minősül, azaz nem teljesült az a feltétel, amit mind az Mt., mind a kollektív szerződés előír, hogy a munkavégzést megszakították volna. Így a felperes részére jár a rendkívüli munkavégzés iránti díjazás függetlenül attól a körülménytől, hogy leülni és étkezni tudott.. Vizsgálat tárgyává tette a bíróság a munkába járással kapcsolatos elmaradt utazási költségtérítés megítélésében releváns jogszabályi rendelkezéseket, vagyis többek között az Mt át és a Kr-t. Mindezek és a perben felmerült adatok alapján megállapította a bíróság, miszerint az alperes nem vitatta, hogy a felperes tulajdonában áll a gépkocsi, erről tudomása volt, hiszen korábban is ezen gépkocsi után folyósította a felperes részére a kollektív szerződésben meghatározott magasabb mértékű 28,-Ft/km díj költségtérítést.. A peres eljárás tárgyát képező időszakban, hivatkozása szerint azért nem fizette ki a munkáltató ezt a mértékű költségtérítést, mert nem teljes terjedelmében töltötte ki a formanyomtatványt a felperesi munkavállaló. A bíróság megállapítása szerint, a felperes a formanyomtatványon valóban nem nyilatkozott a vezetői engedélyének számáról, illetőleg annak érvényességi idejéről és a kötelező felelősségbiztosítás meglétéről, annak számáról, érvényességi idejéről. A bíróság meglátása szerint e körben a felperes a nyilatkozattételt jogszerűen tagadta meg, mert azok a személyes adatok védelméről és a közérdekű adatok nyilvánosságáról szóló évi LXIII. törvény szerint sze- Mozdonyvezetők Szakszervezete
7 7 mélyes adatnak minősülnek és így csak akkor kezelhetők, ha az érintett ahhoz hozzájárul. Tehát egyértelműen rögzítette az első fokon eljáró munkaügyi bíróság azt, miszerint ezen adatok bekérése nem indokolt annak eldöntéséhez sem, hogy a felperes, illetőleg a munkavállaló saját, vagy közeli hozzátartozója gépkocsiját használta-e, azt más módon is lehet igazolni, de különösen indokolatlan a vezetői engedély száma, érvényességi ideje, a kötelező felelősségbiztosítás száma, érvényességi ideje. Önmagában abból kifolyólag, hogy a felperes ezt a részt a formanyomtatványon nem töltötte ki, mely rész vonatkozásában egyébként az alperesi szabályzatok sem tartalmaznak rendelkezést, a felperes a jogosultságot nem veszti el, a kollektív szerződésben meghatározott költségtérítés számára jár. A munkaügyi bíróság ítélete ellen fellebbezést nyújtott be a munkáltató, mivel álláspontja szerint az jogsértő volt. Most megszületett a fenti ügyben a másodfokú, jogerős ítélet is, amely helybenhagyta az elsőfokú ítéletet. A másodfokon eljáró törvényszék szerint a munkaügyi bíróság minden tekintetben helyesen állapította meg a tényállást, és abból helytálló jogi következtetéseket vont le. Kiemelte a törvényszék, hogy a peradatok, a peres felek nyilatkozatai és a rendelkezésre álló okiratok alapján minden kétséget kizáróan megállapítható a belföldi kiküldetés, valamint a rendkívüli munkavégzés iránti díjazás és az utazási költségtérítés jogossága. Mindezek után, a fenti jogerős ítéletet követően ugyanezen mozdonyvezető ismételten pert indított a munkáltató ellen. Ennek oka az volt, hogy a munkába járással kapcsolatos utazási költségek megtérítésének korábbi gyakorlatán az eljáró bíróságok döntése ellenére nem változtatott a munkáltató. Kereseti kérelmében előadta - többek között - kollégánk, hogy a július 01-jével hatályba lépett munka törvénykönyvéről szóló évi I. törvény sem befolyásolja az utazási költségtérítés iránti igényének jogszerűségét. A per tárgyát képező időszakban nem történt olyan normaváltozás, amely e jogosultságát kizárná. Tehát a munkaviszonyra vonatkozó szabályok és belső normák alapján, - tekintettel a korábbi első-, és másodfokú ítéletekre is - jogosult utazási költségtérítés jogcímén, a 9,-Ft/km és a 28,-Ft/km közötti különbözetre az igénybejelentő-lapokon megadott szolgálatai után. A kereseti kérelem benyújtását követően azonban a munkáltató már pozitívan állt az ügyhöz, amelynek eredményeként még az első tárgyalás előtt megfizette a munkavállalónak az utazási költségtérítés elmaradt összegét. Úgy gondolom mindenképpen üdvözlendő, hogy - késve ugyan, de - a munkáltató eleget tett fizetési kötelezettségének, így Dr. Király György elkerültük a hosszú, szükségtelen pereskedést. Önkéntes Nyugdíjpénztár A figyelem középpontjában a Vasutas Önkéntes Nyugdíjpénztár! A évi bérintézkedések tárgyalása során a Vasutas Szakszervezetek Szövetségének (VASZ) képviselői azzal a kéréssel fordultak a MÁV Zrt. vezetőjéhez, hogy a munkáltatók támogassák az önkéntes nyugdíjpénztári tagokat a tagdíj egy részének átvállalásával. A MÁV Zrt. vezetője pozitív hozzáállást tanúsított és tájékoztatta a Szövetség vezetőit, hogy megvizsgálja a támogatás lehetőségét, mert fontosnak tartja az öngondoskodás intézményét. A tárgyalássorozatok eredményeként szinte az utolsó pillanatban született meg a döntés és a megállapodás a MÁV Zrt. (és a konszolidációjába bevont vállalatai), a MÁV Start Zrt., a MÁV-Trakció Zrt., a MÁV-Gépészet Zrt., a MÁV Szolgáltató Központ Zrt. és a Vasutas Szakszervezetek Szövetsége között. Ennek értelmében a évi bérintézkedések végrehajtása során a munkáltatók vállalják, hogy október 1-jétől az önkéntes nyugdíjpénztári tagsággal, így a Vasutas Nyugdíjpénztári tagsággal rendelkező munkavállalók részére is az alapbér 0,5 %-ának megfelelő rendszeres (havi) tagdíj-kiegészítést nyújtanak. Amennyiben a munkáltatói tagdíj kiegészítés nem éri el az egységes havi Ft-os tagdíj összegét, akkor a munkavállalónak ki kell egészítenie VBKJ-keretéből és/vagy saját jövedelméből. A sávos tagdíjrendszer keretében az egységes tagdíjon felül felső korlát nélkül további befizetésekre is lehetőség van. Mint köztudott a Vasutas Nyugdíjpénztár 1995-ben a MÁV, a GYSEV és a reprezentatív szakszervezetek támogatásával alakult meg elsősorban annak érdekében, hogy a vasutas munkavállalók és családtagjaik részére a nyugdíjas évekre nyugdíj kiegészítő szolgáltatást nyújtson. Nyitott szervezetéből következően azonban a Nyugdíjpénztárnak bárki tagja lehet. Az eltelt időszak alatt a Nyugdíjpénztár a pénztártagok érdekeit szolgálva és az önkéntes pénztári törvényben meghatározott alapelveket megtartva megbízhatóan és stabilan működött. Azzal, hogy a munkáltató az önkéntes nyugdíjpénztári tagok tagdíját kiegészítette, a MÁV Zrt. vezetője a VASZ képviselőivel együtt tettek egy fontos lépést a 1281/2010. (XII.15.) számú kormányhatározatban foglalt azon elvárások felé is, amely szerint erősíteni kell a nyugdíjas évekre történő megtakarítás ezen intézményét. Az alapítók kinyilvánították, hogy továbbra is elkötelezettek a Vasutas Nyugdíjpénztár mellett és a jövőben is megtesznek minden tőlük telhetőt a pénztártagok érdekében a Nyugdíjpénztár stabil, biztonságos működéséért. Bízunk abban, hogy a vasutas munkavállalók élnek a munkáltatói támogatás lehetőségével és a jelenleg másik nyugdíjpénztári tagsággal rendelkező vasutas munkavállalók átlépnek a Vasutas Nyugdíjpénztárba, illetve a tagsággal még nem rendelkező dolgozók is a belépés mellett döntenek. További információk a Nyugdíjpénztár honlapján (www.vasutaspenztar.hu) érhetők el. A Vasutas Nyugdíjpénztár nevében a tett intézkedésért köszönetünket fejezzük ki a MÁV Zrt. vezetőjének és a Vasutas Szakszervezetek Szövetsége képviselőinek. Vasutas Önkéntes Nyugdíjpénztár szeptember
8 8 RCH hírek A Rail Cargo Hungaria tesztelte a Siemens új mozdonyait A Vectronok azóta már zöld utat kaptak az NKH-tól A Siemens Zrt. ismét a Rail Cargo Hungaria Zrt.-t kérte fel, hogy segítse társaságuk legújabb mozdonyainak tesztelését (biztosítóberendezési és erősáramú összeférhetőségi vizsgálatait), amely ahhoz szükséges, hogy a Vectron vontatójárművek megkezdhessék a magyarországi próbaüzemüket. Vállalatunk korábban az 1116-os sorozatú vontatójárművek próbáiban is eredményes partnernek bizonyult. A társaság a legújabb tesztelések során is bizonyította felkészültségét, konstruktivitását. A mozdonyok azóta már megkapták a Nemzeti Közlekedési Hatóságtól a típusvizsgálati próbaüzem megkezdéséhez szükséges engedélyeket, és a Rail Cargo Hungaria közreműködésével sikeresen teljesítették első éles bevetéseiket is. Az RCH mozdonyvezetői a tesztelésekről lelkesen nyilatkoztak. Gondolataikat az alábbi csokorban gyűjtöttük össze olvasóinknak. Kovács Tamás Rengeteg pozitív tapasztalatom volt a próbák során. A technika nem korlátozta feleslegesen a gép működését, a vezetőálláson gyorsan kiismerte magát az ember. Jó minőségű, nagysebességű pályán pazar volt a gép futása, rossz minőségű pályán azonban a Taurus felé billenne a képzeletbeli mérleg nyelve. A gépek teljesítménye nem különbözik, viszont a Vectronnak csak 200km/h az engedélyezett maximális sebessége. A mozdony univerzális felhasználásra készült. Nem is hozta zavarba a közel 2000 tonnás elegy vontatása. Hibamentesen dolgoztam végig a szolgálatokat vele. A gép beüzemelése igen egyszerű: egy gomb hosszabb idejű nyomva tartásával éled a technika. Villámgyorsan lehet vezetőállást is cserélni rajta. Egy másik fontos és ugyancsak szimpatikus dolog a vezetőállás tágassága és az, hogy azt egy külön feljáró-ajtón keresztül tudtam megközelíteni. A klímaberendezés jó teljesítményű. Külön tetszett, hogy a hőfokérzékelőt a klímaszekrényen kívülre, a fűtésszabályzó gombok alá helyezték el. A géptérben lévő berendezések elhelyezése is logikusan történt, így nem okozott gondot a különböző berendezések megtalálása, kezelése. A vezetőasztalon lévő kezelőszervek többségében a megszokott helyen voltak. Itt leginkább a villamos-fékkel kombinált menetszabályzó kar tetszett. Egy kis túlzással azt lehet mondani, hogy egykezes lett a mozdony. Ez a mozdony is a trendeknek megfelelően, visszapillantó kamerákkal van felszerelve, a fényeket előre és hátra display-en lehet beállítani. A lámpák fényereje kifejezetten tetszett. Miután tesztgépről van szó, egy-két komfortnövelő tényező még hiányzott belőle, többek között például egy hűtő és egy komfortos moz- Asztalos Gábor Tamás Ferencváros - Miskolc Rendező között volt szerencsém közlekedni a Vectron mozdonnyal. Az összbenyomásom alapvetően pozitív a típussal kapcsolatban. Sok olyan vezetést megkönynyítő innovatív megoldást fejlesztettek tovább, és építettek be, ami a hétköznapokban jól használható. Úgy látom az évek során a mozdonyok kezelő szerveinek száma csökken és kezelésük egyre egyszerűbb lesz. Gondolom a kényelmet szolgáló egyes berendezések (pl. hűtőszekrény), és a Taurusban meglévő szoftveres funkciók hiánya a gép tesztmozdony voltára vezethetők vissza, és opcióként a szériamozdonyokba ezek már megrendelhetőek lesznek. Összegezve azt mondhatom, nekem tetszett, és szívesen tovább ismerkednék a típussal. Mozdonyvezetők Szakszervezete
9 9 donyvezetői szék. De ez nem a gép hibája. Adott esetben az ilyen gépet vásárló tulajdonos felszereltetheti minden extra eszközzel a mozdonyt. Az RCH által használt Taurusokhoz és a pár hónapot nálunk vendégeskedő F4-es Negrokhoz hasonlítva, a rangsorban e kettő közé sorolnám a Vectront. Érzésre is a két különböző karakterű gépet gyúrták egybe. Kissé sajátosan így összegezném a tapasztalataimat: nem sértődnék meg, ha holnaptól csak ilyen gépen kellene szolgálatot teljesíteni. Turcsányi József A Vectron mozdonnyal egy nappali és egy éjszakai szolgálatot teljesítettem Budapest Ferencváros-Miskolc viszonylatban. Mivel csak szolgálatba jelentkezéskor tudtam meg, hogy ezzel a géppel továbbítom a vonatot egy kicsit izgultam, hiszen vadonatúj gépről van szó. Úgy tapasztaltam, hogy az üzembe helyezése rendkívül egyszerű. A mozdony nagyon szép kivitelű, a vezetőállása tágas, a kezelőszervek jó elhelyezésűek. Egyszerűen lehet a mozdonyt vezetni. A menettulajdonságai jók, esőben is jól húzta a majd 2000 tonnás vonatot. Annak ellenére, hogy bemutató mozdony, viszonylag problémamentesen lehet vele szolgálatot teljesíteni. Megtisztelő volt vezetni, de azért nálam a Taurus a No.1! A próbák előkészítésében és sikeres megvalósításában a vasútvállalat részéről Gonda Tibor vontatási szakértőnek kulcsszerepe volt, aki a tesztek előzményeiről, a teljesített feladatokról és azok tapasztalatairól nyilatkozott az alábbiakban. Amit a Vectron mozdonyokról tudni érdemes: Milyen korábbi együttműködés eredményeként bízta ránk a legelső Vectron próbákat és éles bevetéseket a Siemens Zrt.? A cég eleinte kizárólag a mozdonyaink karbantartásában nyújtott szakmai segítséget, majd idővel egyre több vasútüzemi feladatot rendeltek meg tőlünk. A sikeres teljesítéseknek és a kedvező tapasztalatoknak köszönhetően a Siemens 2011 óta vállalatunkat bízza meg az új mozdonyok magyarországi vasúti próbáinak végzésével. Konkrétan milyen próbákat végzünk felkérésükre? A leggyakoribb a hatósági futópróba, amely az esetek többségében hálózati zavartatás méréssel is kiegészül, amelyhez még fékmozdonyt is biztosítunk. Végzünk továbbá ETCS (Egységes a Vectron a Siemens AG legújabb mozdonycsaládja, amely az EuroSprinter család továbbfejlesztett változata, a járművek belföldi és határon átlépő, személy- és tehervontatásra egyaránt alkalmasak 160 km/h vagy 200 km/h csúcssebességük mellett, az ország specifikus vonatbefolyásoló rendszerek egyszerűen kicserélhetők vagy kiegészíthetők, a mozdonyvezető biztonságát jelentősen növelő, szerkezeten belüli deformációs zóna lett a Vectronokon kialakítva, amely könnyen leválasztható a járműtestről, és sérülés esetén egyszerűen kicserélhető, a Vectron a korábbi típusokhoz képest nagyobb tűzbiztonsággal és kisebb zajkibocsátással rendelkezik. Európai Vonatbefolyásoló Rendszer) teszteléseket, valamint tartampróbákat is. Feladataink keretében a próbákhoz mi biztosítjuk a mozdonyvezetőket esetenként még fékmozdonyt is valamint a szükséges vasút specifikus dokumentumokat. Feladatunk továbbá a MÁV illetékes szakembereivel történő egyeztetés, a próba bevezetésének kérelmezése, szükség esetén forgalmi, pályás kísérők szervezése, illetve az egész teszt lebonyolítása. Mindezek mellett több esetben vonatot is továbbítunk, valamint igény esetén az őrzésről is gondoskodunk. Mi a szakmai véleményed a mozdonytípusról? A Vectronnal egy igen korszerű, kifejezetten a mai piaci igényekre szabott mozdonyt alkotott meg a Siemens. Pozitívumként a remek vontatási képességeit, a magas karbantartási ciklusidőket, a könnyű kezelhetőséget és a magas színvonalú ütközésbiztonságot említeném. A Siemens a Rail Cargo Hungariáról: A Rail Cargo Hungariával való együttműködésünk a mostani Vectron villamos mozdonyunk magyarországi mérési és a Nemzeti Közlekedési Hatóság által elrendelt típusvizsgálati próbaüzemi menetekhez képest sokkal régebbi keletű. A Siemens Zrt. számtalan feladatai között az egyik a Siemens- és nem Siemens-gyártmányú, különböző típusú fedélzeti berendezésekkel felszerelt dízel és villamos mozdonyok magyarországi engedélyeztetése. E munkák lebonyolítására, összefogására már sok alkalommal az RCH-t bíztuk meg. Döntésünket a hagyományos okok vezérlik: a vállalat e felkéréseinket mindig megfelelő időben, minőségben és reális áron teljesítette. Miután e feladatok lebonyolítása több cég együttműködését igényli, sokszor kerülünk olyan helyzetbe, hogy helyszínek és időpontok változtatására van szükség. Az RCH a változtatási kéréseinket is mindig a lehető legrugalmasabban teljesítette. Ilyen előzmények után a Vectron mozdonyunk esetén is nyugodt szívvel fordultunk a vasúttársasághoz, és ezúttal sem csalódtunk: a mérési sorozaton, illetve a típusvizsgálati próbaüzemen részben már sikeresen túl vagyunk. Ami a jövőt illeti, az eddigi referenciák alapján továbbra is szeretnénk az RCH-ra számítani. (Szécsey István, a Siemens Zrt. Infrastruktúra és Városok, Vasúti Rendszerek értékesítési vezetője) szeptember
10 10 Területi hírek Szombathely Megjött szeptember, s vele együtt az iskola, tehát átképzős kollégák visszatértek az iskolapadba. Mivel most gyakorlattal, utazással töltik az idejüket, ismételten érzékelhető, több oktató mozdonyvezető kellene, valamikor egy meghatározott létszám, hetven százalékáról beszéltek a megalkotók, de végrehajtás nem takarja ezt. A munkaidőnk tervezése s ledolgozása közt, az utolsó két hónapba, havi ezer óra különbség volt az állásidő javára, ez személyekre lebontva három-négy óra. A nyári menetrend megszűnése, több vonatot érintetett. Így ismételten a munkáltatási problémák elé nézünk. Több tárgyalást folytattunk, alapvetően, Budapest Ferencvárosi, Győri munkáltatás jön számításba. Most kettő fő dolgozik ott tőlünk. Van érdeklődő. Kértük a munkáltatót konkrétabban mondja, meg mit nyújt, valamint mit kap, aki vállalja. Elmozdulás a Győri foglalkoztatás kérdésében látható, ott konkrétumok is vannak. Ugyanakkor még mindig szem előtt tartjuk a területen lévő kollégák alapvető vonalismeret hiányát, ami mindenképpen hátrányosan érinti a munkáltatásukat, s nem értjük ennek a hiányának megtűrését. Hozzátartozik még ismételten, a napi pihenő kérdése, s a lakhely meghatározása. (lakhely (domicilium), az a hely, melyen valaki állandó ottmaradási szándékkal letelepszik). Szerintem egyértelmű. A napi pihenő, ott kezdődik s végződik. Tehát ismételten mondom, nem vonaton vagy hazafelé valahol, ne áltassuk magunkat, a törvény mind a munkáltatóra, mind ránk, ugyanúgy vonatkozik. Ugyanígy vagyunk a vezetési idővel, megkaptuk a szeptemberi munkabeosztást, s ránézve látjuk, ez nagyon nem stimmel. Ha ezt tartják számon, nagyon bajban vagyunk, de nem csak mi. Szóval, lassan haladunk a jó irány felé, mindig a hivatalig kell eljutnunk. Ezt sok energiát másra is fordíthatnánk, illetve mennyi lehet az erre fölöslegesen elköltött pénz. A belső kis életünkben lévő, programokról beszélve. Családi nap Kustánszeg, a Szombathelyi Tagcsoport háromnapos, nyílt sportversenyt hirdetett, a megjelentek húszon öt főtől, negyven főig képviseltették magukat. A versenyek közt szerepelt, főző verseny, homok foci, strandröplabda, úszás, kártyajáték, futás-gyaloglás nem tudtuk eldönteni, akinek ami jól eset. A versenyek közt, egy tál ételre, egy jóképű sült húsra vendégünk voltak a sportolók, szurkolók, családtagok. Szerencsénk volt hihetetlen jó időt fogtunk ki, már nagyon is. A Celldömölki Tagcsoport most szervez buszos kirándulást a szomszéd országba, hallani csuklós busz kell a végén, olyan nagy az érdeklődés. A MOSZ kupára, szinte az összes tagcsoport nevezett, így Tapolcai Tagcsoport vállalta fel a rendezés jogát. Novemberben náluk biztosan találkozunk. A következő hónapban ismételten helyi érdekegyeztető tárgyalás lesz, javaslatainkat írásban tesszük le a munkáltató felé, ami, mivel nem tudtunk legutóbb megegyezni, szinte teljesen azonosak lesznek a legutóbbi javaslatainkkal. Az MKSZ pihenőhelyek felsorolása a Horváth György helyi függelékben, illetve aktualitások. Budapest Nyugat Szeptember 9-én került sor a VSZK Budapest HÉT ülésére. A megbeszélésen jelen volt a munkáltató részéről Német Zoltán Központvezető, Gál Attila, és Nagy Tamás VSZT vezetők, a munkavállalói oldalról a MOSZ, GSZ, és a VFSZSZ képviselői.első napirendi pontként a MOSZ által korábban benyújtott, lakóhelyi pihenőidőt érintő KSz Helyi függelékmódosítási javaslatról tárgyaltunk. Korábban azzal a megállapodással halasztottuk a módosítást, hogy megvárjuk a hatósági állásfoglalást. Német Zoltán Úr tájékoztatott, hogy az NKH határozat ellen a MÁV TRAKCIÓ fellebbezéssel élt, így nem jogerős a végzés. Eredmény legkorábban szeptember végén várható. Abban megállapodtunk, hogy egyik félnek sem érdeke a vasúti törvény megsértése, és a munkavállalók foglalkoztatásának ellehetetlenítése. A következő ülésen a javaslatról tovább tárgyalunk. Második napirendi pontban a VSZK teljesítményi mutatóiról adott tájékoztatót a munkáltató. Július hónapban mind a személyvonati, mind a tehervonati teljesítmények a legmagasabbak voltak az idei évben. Augusztusról még nem volt teljes adat a munkáltató birtokában. Egyértelműen látszik azonban, hogy jelentkezési helyenként ugyan eltérő mennyiségben, de túlóra volt a jellemző. Sajnos a nyári menetrend befejezésével a helyzet néhány jelentkezési helyen már nem ilyen rózsás. Veszprémben közel 30 óra az egy főre jutó mínusz óra, Székesfehérváron kisebb mértékben ugyan, de szintén jelentős mennyiségű mínusz óra látszik. A helyzet kezelésére a VSZK-n belüli csoportosítással, illetve az operatív megrendelések teljesítésével keres megoldást a munkáltató. Október hónapban is hasonló helyzet várható. Ennek megoldásaként a szükséges típus és vonalismereti képzéseket is szorgalmaztuk munkavállalói oldalról, melytől a munkáltató sem zárkózott el, és megvizsgálja a lehetőségeket. Október hónaptól Győrből újabb munka átcsoportosítás lesz Szombathely irányába, melynek következtében Győr is hasonló helyzetbe kerülhet. A VSZK szabadság kiadása tervszerűen alakult augusztusig. Az Egyebek napirendi pontban tájékoztatást kaptunk arról, hogy Vácon kialakításra került a tartózkodó helyiség, melyet a Starttal közösen használunk. (ez már a beolvadás jele? Cs.L.) A 2-es vonalon várható forgalomindulásra nem kaptunk biztos választ, a munkáltató nem tudta megerősíteni, hogy Piliscsaba és Esztergom között beindulna a vonatközlekedés októberben. A munkavállalói oldal most is, mint minden alkalommal jelezte a fordulók embert próbáló kialakítását, sok probléma forrásaként megjelölve. A munkáltató válaszában elmondta, amíg a mutatók szerint így gazdaságos a vállalatnak, addig nem kívánnak ezen változtatni. Tehát nekünk marad továbbra is a hajnali kezdés, és késő éjszakai végzés, kicentizett pihenő idő. Ilyen körülmények között kívánok mindenkinek továbbra is balesetmentes közlekedést. Csire László Mozdonyvezetők Szakszervezete
11 11 RCH Először is elnézést kérek kollégáimtól, mert már régen jelentkeztem. Sajnos nem vagyok egy gyakorlott tollforgató és a számítógép sem a legjobb barátom. Erős invitálás után fogtam neki az írásnak. Érdekvédelmi szempontból csendes hónapot tudhatunk magunk mögött, mely érthető is, hiszen sokan ilyenkor töltik jól megérdemelt pihenésüket az egészéves hajtást megszakítva. Az előrelátóbbak ilyenkor készülnek fel az őszi tárgyalásokra. A mi tagcsoportunkban is csak egy említésre méltó esemény történt. Meghívást kaptunk kiskunhalasi kollégáinktól egy kispályás foci kupára. Nagyon örültünk a meghívásnak, annál is inkább mert a tornát elhunyt kollégánk TÖRÖK JÁNOS emlékére rendezték meg. Három csapat vett részt a tornán, a rendezők többek között arra is odafigyeltek, hogy mindenki felférjen a dobogóra! Maga a torna a kiskunhalasi tűzoltólaktanya pályáján került lebonyolításra, hálás köszönet érte hős TŰZOLTÓINKNAK! Színvonalas mérkőzéseket láthattunk, elsősorban a hazai pálya előnyét élvező lánglovagok jóvoltából. Mi is felvettük velük a versenyt a torna egyéb kategóriájában, gondolok itt az evés-ivás igen nehéz műfajára. Egyszóval látványos volt az erőnléti különbség illetve az összeszokottság. Megjegyezném még, hogy halasi barátaink hagyták magukat legyőzni (sicc), hogy jövőre is elmenjünk hozzájuk. Így alakult ki a végeredmény: 1. Tűzoltóság Halas, 2. Cargo, 3. Halas. A bíráskodást is megemlíteném, mert el kell mondanom, hogy ilyen magas szintű bíráskodást talán Puhl Sanyi bácsi sem tudott volna produkálni. A foci után a könnyedebb műfaj következett, itt már pariba voltunk tűzoltó barátainkkal. Jelen volt elhunyt kollégánk családja mely külön emelte a rendezvény tiszteletét. A régi foci kapcsolat okán megajándékoztuk a családot egy külön erre az alkalomra készített TÖRÖK JÁNOS nevével ellátott egyedi cargos mezzel. Társaságot végignézve elmondhatjuk, hogy kollégánk emlékét még sokáig meg tudjuk őrizni. Ezzel az írásommal is reá szerettem volna emlékezni. Nyugodj békében Jani! Bezdán Mihály In Memoriam Török János Első alkalommal rendeztek a kiváló mozdonyvezető, sportember, Török János emlékére egy labdarúgó-tornát egykori kollégái. A három csapatot felvonultató kupán potyogtak a gólok, a szervező Máriás András tájékoztatása szerint a győzelmet a halasi tűzoltók szerezték meg. Teljesen váratlanul hunyt el egy évvel ezelőtt Török János. A kiváló mozdonyvezető, sportember egykori kollégái biztosak voltak abban, hogy úgy állítanak méltó emléket neki, ha labdarúgótornát szerveznek tiszteletére. A három csapatos focikupán a halasi masiniszták mellett a Cargo-sok és a halasi tűzoltók szerepeltek. A körmérkőzéses sorozaton, amelynek a tűzoltóság pályája adott otthont a győzelmet a lánglovagok szerezték meg a Cargo és a mozdonyvezetők előtt. A kupán ott volt Török János családja is, sőt András fia, aki egyébként kiváló labdarúgó, pályára is lépett a masiniszták csapatában. Az emlékezés tovább folytatódik a kiskunhalasi mozdonyvezetőknél, hiszen október 4-én újabb tornát rendeznek városuk pályáján. A Barátság-kupa, lassan 10 éve indult szerb, horvát nemzetiségű mozdonyvezetőkkel, a nemzetközi kapcsolatok keretén belül. Ennek a kupának a megálmodásában, megszervezésében nagy szerepe volt Janinak. Minden évben, az őszi időszakban más ország rendezi a versenyt. Emlékszem, hogy egy éve Horvátországból hazaérve azonnal hívott Jani, s már akkor szervezni kezdtük az idei versenyt. Ez volt utolsó beszélgetésünk, néhány nap múlva kaptam az azóta is feldolgozhatatlan hírt Most is emlékezünk Török Jánosra, mert ezen a tornán focizott együtt kollégáival. Jáger Levente cikke alapján Gusztos K szeptember
12 12 Szakmai kitekintés Egy súlyos vasúti baleset hullámverései Az idén nyáron Európában két nagyon súlyos vasúti baleset borzolta a kedélyeket. Az egyik Svájcban történt, a másik Spanyolországban. A spanyol tragédia volt a súlyosabb, amely közel nyolcvan ember életét követelte. Azt hiszem, a vasutak történelmében eddig egyedülálló módon, a katasztrófát egy ipari kamera rögzítette. A sokkoló videó bejárta a világot, szinte valamennyi ország hírcsatornái bemutatták. A sok halott és sérült mellett külön elszomorított az a tény, hogy a szörnyű esemény okozója valószínűleg a mozdonyvezető volt, aki nem tudni miért, nem vette figyelembe a pálya íve miatt bevezetett nyolcvan kilométer per órás sebességkorlátozást, és több mint százötven kilométeres sebességgel, a szerelvényével kisiklott. A médiumok természetesen azonnal felkapták az ügyet, mindenféle ostoba híresztelések kaptak lábra, amelyek szerint a spanyol kolléga (akit sok esetben helytelenül vonatvezetőnek neveztek) notórius sebesség túllépő volt, hogy saját maga töltött fel különböző közösségi portálokra felvételeket a sebességmérő óráról, amikor mozdonyával éppen száguldozik. Valószínű, hogy tényleg osztott meg felvételeket az általa vezetett járművek sebességmérőiről, hiszen azt látom, hogy ez a dolog nálunk is dívik, de nem tartom valószínűnek, hogy a sebességtúllépéseit örökítette és osztotta volna meg. Olyan, meg nem alapozott híresztelések is napvilágot láttak, hogy kettőszáz, más források szerint százkilencven kilométeres sebességgel vágódott be a kanyarba. Egyes műsorokban hosszabb, rövidebb filmbejátszásokat vetítettek, amelyek főszereplője minden esetben fegyelmezetlen, menet közben alvó, SMS-t küldő vagy éppen olvasó, telefonáló masiniszta volt. Egyszóval megindult egy bennünket, masinisztákat és azon belül a vasutat lejárató kampány. Hála Istennek, minden csoda három napig tart, még a médiában is, így mára szerencsére elfeledkeztek rólunk. Ennek ellenére úgy érzem, érdemes egy kicsikét foglalkozni napjaink vasútjának, elsősorban a magyar vasútnak a biztonságával, dolgozóinak fegyelmezettségével. Ha a MÁV vonatait és azok sebességét a nyugat-európai kötött pályás közlekedéssel hasonlítjuk össze láthatjuk, hogy jelentős lemaradásban vagyunk. Amíg a Lajtán túl a százhatvan kilométeres sebesség mindennapos dolog, de nem ritkák a kettőszáz, sőt a háromszázas tempóval száguldó szuper expresszek sem, addig nálunk mindössze a hegyeshalmi vonalon engedélyezett bizonyos szakaszokon a 160 km/ó. A többi vonalon a szerelvények legfeljebb száz, jobb esetben 120 kilométeres óránkénti sebességgel közlekednek, sok helyen pedig gyakorlatilag vánszorognak, fékeznek, gyorsítanak, majd ismét fékeznek. Sajnos, amint a tapasztalatok mutatják, ilyen, viszonylag alacsony sebességek mellett is előfordulhatnak súlyos, emberéleteket követelő balesetek. Akkor most lássuk, milyen a magyar vasút biztonsági helyzete, mit tesznek az egyes vasútvállalatok, ezen belül elsősorban a MÁV-TRAKCIÓ, a balesetek valószínűségének csökkentése érdekében! Ami a technikai hátteret illeti, tudjuk, hogy1967-ig a MÁV hálózatán a vontatójárművek semmiféle vonatbefolyásoló rendszerrel nem voltak felszerelve, sőt, éberségi berendezéssel is csak kevesen rendelkeztek. A közlekedő vonatok biztonsága kizárólag a mozdonyszemélyzet éberségén és fegyelmezettségén múlott. El lehet képzelni, hogy valamelyik ködös, novemberi éjszakán egy gyorsvonat kilométeres sebessége mellett, a gőzmozdony vezetőállásán mekkora figyelmet követeltek meg a körülmények a mozdonyvezetőtől és a fűtőtől, ha pontosan és eseménymentesen kívánták továbbítani a rájuk bízott szerelvényt. És ezt az embert próbáló, fegyelmezett munkát nem csak egy alkalommal, hanem napról, napra, szolgálatról, szolgálatra meg kellett ismételniük. És képesek voltak rá, annak ellenére, hogy az akkori vezénylési rendszer sem az emberközpontúságáról volt híres. A vonatok közlekedtek és csak viszonylag ritkán lehetett balesetekről hallani, vagy olvasni. A hatvanas évek elején megkezdődött a pályák, a biztosító berendezések, a kocsik és a mozdonyok nagyarányú korszerűsítése. Ez a folyamat magával vonta a vonatok sebességének növekedését ben bevezetésre került a sebességjelzési rendszer és ezzel egy időben megszületett az első vonatbefolyásoló berendezés, amely a mai napig szolgálja a biztonságos közlekedést az ország szinte valamennyi fővonalán. Elenyésző azon balesetek, veszélyeztetések száma, amelyek az EVM hibás, megtévesztő működésére vezethetőek vissza. A katasztrófák többnyire akkor következtek be, amikor valami műszaki hiba kábellopás, villámcsapás, beázás vagy helytelenül végzett fenntartási munka okán a berendezést ki kellett kapcsolni. (Nagymaros, Szőny, Monorierdő.) De most foglalkozzunk egy kicsit a mával. A ma mozdonyaival, mozdonyvezetőivel, azon belül is a MÁV- TRAKCIÓ berkein belül zajló folyamatokkal. Vajon milyen lépéseket tesz a vállalat vezetése annak érdekében, hogy jobb, megbízhatóbb, biztonságosabb legyen a vonatok továbbítása. Nos, mint látni fogjuk, amit tesz, az sokszor nem éppen a biztonságot szolgálja. Nézzük először a vezénylési szisztémát. Egyszer írtam már róla, nem szeretném magamat ismételni, de azt látnunk kell, hogy a kollégák azt személytelennek, embertelennek tartják. Valamikor nagyon régen így fogalmazott az utasítás: A mozdonyszemélyzet józan fővel, pihent testtel, nyugodt idegekkel jelentkezzék szolgálatra! Attól tartok, hogy az IVU fantázianevű vezénylés ezt sokszor nem teszi lehetővé. (Akár konkrét, a helytelen vezénylésre visszavezethető balesetre is hivatkozhatnék, de ezt most nem teszem. Aki olvasta korábbi írásaimat, az tudja, hogy miről beszélek.) Néhány évvel ezelőtt a MÁV-TRAKCIÓ elkezdte felszerelni járművei vezetőállására az úgynevezett MFB-t. Kezdetben nagy örömmel fogadtuk, hiszen feltételeztük, hogy megkönnyíti majd a mozdonyvezetői munkát, csökkenti az adminisztrációs teendőket. Természetesen kritikákat is megfogalmaztunk, elsősorban a kijelző kis mérete volt az, ami nem nyerte el sokunk tetszését. A vállalat vezetése azonban új, érdekes MFB funkciókat kezdett kidolgozni, olyanokat, amelyek (szerintem) nem a közlekedés biztonságát szolgálják. Ezen új funkciók némelyike a munkaadó Mozdonyvezetők Szakszervezete
13 13 megbízottját figyelmezteti, ha a munkavállaló, esetünkben a járművezető kisebb-nagyobb szabálytalanságot, vétséget követ el. Kezdődött a T/M átkapcsoló szabálytalan működtetésével, majd a fázishatárokon történő bekapcsolt főmegszakítóval történő áthaladással, most pedig az egyes sebesség túllépéseknél küldendő riasztásoknál tartunk. Tehát a legújabban bevezetendő rendszer nem a mozdonyvezetőt figyelmeztetné, ha esetleg meggurulna vonata és ezért túllépné a sebességet (mert az logikus lenne) hanem a reszortosnak küldené a riasztást, hogy a szolgálat végén mindenképpen ellenőrizze a mozdony regisztrátumát és kezdeményezze a megfelelő büntetést a masinisztával szemben. Elgondolkodtam azon, vajon mi történne, ha a spanyol esethez hasonlóan, egy vonat mozdonyvezetője valamilyen oknál fogva (sűrű köd, helytelenül kiállított Írásbeli Rendelkezés, rosszul vagy egyáltalán ki nem tűzött lassúmenetet jelző táblák) nem kezdené meg időben a fékezést egy százhatvanas tempóban száguldó vonattal, miközben egy, mondjuk hatvanas sebességre méretezett lassan bejárandó pályarész felé közeledne. A munkáltató megbízottja természetesen megkapná a riasztást, de vajon mit kezdene vele? A vonat rádurranna a hibás pályarészre. Ha a rendszer a mozdonyvezetőnek küldené a megfelelő jelzést, az időben fékezhetne, így elkerülhetővé válna egy esetleges katasztrófa. Ugyanígy, ha egy hosszabb lejtős szakaszon esetleg figyelmetlenségből vagy bármely más okból a vasúti jármű vezetője nem veszi észre, hogy a szerelvénye a megengedett sebesség fölé gyorsult, akkor mennyiben növeli a biztonságot, ha a reszortos megkapja a figyelmeztetést a sebességtúllépésről? Nem az lenne-e a logikusabb, ha a járművezetőt figyelmeztetné a műszer, aki ezután megtehetné a szükséges intézkedést a sebesség csökkentésére. A legutóbbi információim szerint megindultak a munkáltatóval a tárgyalások, és ha minden igaz, a mozdonyvezető is megkapja majd egyes esetekben a megfelelő jelzéseket. Ennek ellenére, úgy érzem, hogy a reszortosoknak küldött különböző riasztások nem a közlekedés biztonságát szolgálják. Sokan kérdezhetik most, hogy miért, hiszen az állandó megfigyelés tudata precízebb munkára sarkallja a masinisztákat. Nos, én nem így látom. Aki már volt mozdonyvezető az tudja, hogy szinte nincs olyan szolgálat, amelyben valaki kisebb-nagyobb hibákat, bakikat el ne követne. Így volt ez régen is és így van ma is. Egyszer, amikor még Fradiban voltam felvigyázó, egy fiatal, nagyon jó kezű és képességű kolléga azt mondta nekem, hogy nyugodtan megnézhetem bármelyik szalagját, azokon semmiféle hibát nem fogok találni. Fogadtunk. Természetesen elveszítette a fogadást, mert felfedeztem néhány, ugyan apróságnak számító hibát, de a kis hiba is hiba, azért is lehet büntetni. Ezzel a ténnyel a mozdonyvezetők többsége tisztában van, tisztában volt eddig is, sőt azzal is, hogy ha a legkisebb baki is becsúszott, azt utólag már nem lehet korrigálni. Ezt természetesen tudták az egykori reszortosok is, akik többnyire több-kevesebb mozdonyvezetői múlttal rendelkeztek, ezért, ha valamit nem akartak felfedezni egy szalagon - mert az a valami nem volt kirívó, nem volt veszélyes - hát nem fedezték fel. De mit tesz vajon egy mai, az egyetemről vagy a főiskoláról kikerült fiatal reszortos, aki megkapja az MFB riasztását valami pitiáner dologról? (Mert egészen bizonyos vagyok benne, hogy e riasztási szisztémát előbb-utóbb bővíteni fogják.) Valószínűleg nem mer mérlegelni, hanem egyből büntet. A mozdonyvezetők egy része pedig szorongva végzi majd a munkáját, folyamatos feszültségben, ami nem tesz jót a koncentráló képességnek, tehát rontja a figyelem hatásfokát. Kíváncsi vagyok, mikor jut majd valakinek eszébe szeretett cégünknél, hogy bekamerázza a vezetőállásokat, valóra váltva ezzel Orwell borzalmas fikcióját! Mindezt természetesen a biztonság és a fegyelem növelésének érdekében tennék. Szintén ide, a technikai háttérhez tartoznak a különböző vonatbefolyásoló rendszerek. Az EVM, mint már korábban írtam, beváltotta a hozzá fűzött reményeket, sokban megkönnyítette a járművezetők munkáját és nem utolsó sorban valóban növelte a biztonságot. Egyelőre mindez nem mondható el a pontszerű ETCS 1-ről, hiszen több mint egy évtizede próbálkoznak már vele több-kevesebb, de inkább kevesebb sikerrel. Önmagában nem az a baj, hogy folynak az ETCS 1-gyel a kísérletek, hanem az, hogy mindezen próbálkozások menetrend szerint közlekedő, utasokat valamint árut szállító vonatokkal történnek. A bizonytalan működés következtében a mozdonyszemélyzet feszült, ingerült állapotban kénytelen ellátni a szolgálatát, tehát nem nyugodt idegekkel és mint tudjuk, e helyzet nem kedvez a biztonságos, figyelmes munkavégzésnek. De nem csak a technikai háttér az, ami javítani vagy rontani tud a baleseti statisztikán. Előnyösen befolyásolhatná a vasúti közlekedés biztonságát egy teljesen új, a mai kor igényeihez igazított, logikusan felépített, érthető nyelven megfogalmazott utasítás. Többet érne, mint a sokáig szürreálisnak gondolt orwelli világot megalapozó, a mozdonyvezetők minden mozdulatát figyelő, riasztásokat küldözgető rendszer, hiszen a magyar mozdonyvezetők jelentős többsége ma is, ugyanúgy, mint régen a gőzösökön, figyelmesen és fegyelmezetten, nagy hivatásszeretettel végzi nehéz, felelősségteljes munkáját. Az MFB által küldött riasztások nélkül is. Ferenc József egy alkalommal, amikor Magyarországra látogatott különvonatával ezt mondta: Nyugodtan hajtom álomra a fejem, mert magyar mozdonyvezető kezében van a szabályzó. Egyelőre azt gondolom, ha ma utazna, akkor is nyugodtan elmondhatná a fenti mondatát. Móricz Zsigmond szeptember
14 14 Életünkből Borivó bringások! Kalandozó őseinkhez híven, mi is hódítottunk. Nem tengereket és nem földeket, na és nem lovon, ha nem kerékpáron. Ismét túrára indult Debrecen sportkedvelő csapata. Huszonhét lelkes bringás kalandozott a Zemplén vadregényes lankái között. Július 26.-án reggel a 33 foknak fittyet hányva pakolt fel kiscsapatunk az előre lefoglalt Bz kocsiba. A kicsinyke mezei villamos Tiszalök állomásig repített bennünket. Tiszalökről már lóháton folytattuk az utat, előbb komp segítségével gázoltunk át a Tiszán, majd kerékpárunkat használva megostromoltuk Tokaj híres borvidékét. A borozás ezennel elmaradt, mert a rend lelkes őrei nem kedvelik a kacskaringózó bringázókat. Az Erdőbényéig következő kb. 30 km utat nagyon hamar sikerült magunk mögött hagyni. Kora délután a helyi Vivamus borpince vendégei lehettünk, ahol ízelítőt kaptunk a hordókészítés rejtelmeiből, majd áldoztunk Bacchus istenének és megkóstoltuk a hegy híresen ízletes nektárját. Az este további részében a gasztronómia csodáinak adtuk át magunkat. Eredeti mangalica szalonna forgott a botok végein. A második napon újult erővel pattantunk nyeregbe. A friss energia az első 5 km megtételéig tartott. Erős kaptatóval indítottunk, azért hogy egy nagyot tudjunk gurulni.. Közel 10 km lejtmenet után a kiszélesedő horizonton Boldogkőváralja romantikus végvára tárult elénk. Nem várattuk sokáig, a 36 fok ellenére tempósan fogytak a kilométerek. Nyugodtan megállapíthatjuk, őseink tudták hová kell építtetni az efféle társasházakat. Utazási irodák katalógusaiban láthatunk hasonló panorámát, ha a vár falának magasából szemrevételezzük a tájat. Újabb néhány kilométer emelkedőnek vágtunk neki. Erőnket fokozta, hogy a hegy túloldalán leereszkedve Mogyoróska faluban feltölthetjük készleteinket, üres hasunkat illetve kulacsainkat. Regéc várát csak messziről csodáltuk meg. A tele has fordított arányban áll a vállalkozó szellemmel. Senki sem akart fölmászni a csodás kilátást ígérő Mozdonyvezetők Szakszervezete hegyre. A vár apró buckájának lábától, amely mellesleg a legmagasabb hegy a környéken, vidám kerós csapat lendült neki a kb. 20 km hosszú, meredek lejtőnek. Vidámságuk a bringázás irányának volt köszönhető, hiszen ezen a szakaszon csak a kerekező bátorsága szab gátat. Nem ritka az km/h tempó, sőt a még bátrabbak többet is mértek Óhután keresztül Tolcsváig. Ez autóval nem sok, viszont egy amatőr bringásnak erőteljes és szédítően gyorsnak tűnik. Tolcsvától Erdőbényéig már csak 8 km a hátralévő út, ami kb. 16-nak tűnik. Ekkor már 62 km volt a lábunkban és nagyon ros szul esett az a két igen erős kaptató, ami a végére maradt. A férfias küzdelem után felüdülésként hatott az a Jókai bableves, amelyet a rendkívül jól főző Szűcs László kollégánk és legfőbb segítsége a fia, Robó abszolvált. Köszönjük a finomságot Laci és Robi, még mindig a szánkban van az az íz harmónia. Harmadjára kukorékolt a helybéli kakas, amikor a kis csapat éledezni kezdett a jól sikerült előzőnapi túra után. Ezen a napon megosztottuk erőinket. A társaság
15 15 kb. egyharmada úgy döntött, hogy a fok ellenére megpróbálkozik egy hosszútávú tekeréssel. Erdőbényétől végig Debrecenig, ez nem kevesebb, mint 105 km a forró aszfalton. Most amikor ez a cikk készül, már gratulálhatunk a hősies tetthez, mert Szegedi Zoli és kitartó csapata megbirkózott a rendkívüli meleggel és a hosszú monoton alföldi kilométerekkel. Nagyon jó érzés leírni ezeket az eredményeket, mert erről szól az egész rendezvény. Kitartásról, küzdelemről, akadályok legyőzéséről és soha meg nem hátrálásról. Példaértékű ezeknek az embereknek az akarat ereje, csak tanulhatunk belőle, hiszen a kerékpározás tipikusan az a sport, amelyben csak a saját erőnkre számíthatunk és semmi, semmi másra. A csapat másik részével könnyed karikázással ereszkedtünk le a hegyek közül a Tisza partra, ahol újra kompra szálltunk. A foglalkozás elérte célját, hiszen összesítésben 147 km-t hagytunk magunk mögött. Az idei nyár záró túrája volt ez. Jövőre újra tekerünk. Reményeink szerint még több műkedvelő kollégát sikerül hadra fogni, hiszen a remény hal meg utoljára. A rendezők nevében köszönjük mindenkinek, aki velünk tartott. Bagi Tibor szeptember
16 16 Életünkből Bicajjal a vasúti alagútban. Kellemes őszies napsütésben pakoltuk le a bicajokat október utolsó hétvégéjén Bánrévén, az állomáson. Egy igazán nem mindennapi kerékpártúrának vágtunk neki. Átbicikliztünk egy hosszú vasúti alagúton! Némi igazítás, majd egy kis snapsz után neki is vágtunk a határig vezető emelkedőnek. Sajószentkirályon (Kráľ) egy pillantást vetettünk a Pletrich-Szilárdy kastélyra majd tekertünk Tornaljáig (Tornaľa. Itt elhagytuk a főutat és betértünk az egykori vármegyenévadó településére, Gömörbe Gemer). Megálltunk Gömörben a nagyurakkal szőlőt kapáltató Mátyás király szobránál, körbejártuk Czinka Panna mellszobrát is, majd Gömörhorkán (Gemerska Hôrka) át Pelsőcre (Plešivec) kerekeztünk. A kis település valaha fontos vasúti csomópont volt. Innen szolgálták ki a murányi, a szlavosi és a dobsinai sőt a jászói nyúlfarknyi kis vonalat is. Megbízható (!) Bz motorvonatokkal tették mindezt, nagyon pörgős fordulóik voltak, mindenhová el lehetett jutni vonattal. Az említett vonalakon komoly teherforgalom is zajlott, több helyen a tolómozdonyos közlekedés volt a jellemző. A teherforgalom a vonalak egy részén ma is működik, hiszen a hegyekben magnezitet, szideritet és más ötvözőanyagok ásványait bányásszák. Mára a nagy fűtőház szinte kihalt, az említett vonalakon nincs személyszállítás, sőt a Rozsnyó Rimaszombat fővonalon napi 5 pár gyorsvonat közlekedik, személyvonat nem. A kis falvak vasúti megállóiban semmire sem lehet felszállni. Szerintem ez az amúgy is hátrányos helyzetű Gömöri-régió további leszakadását erősíti. A nap meleg sugaraival simogatott minket, úgyhogy hamarosan csak egy pólóban és rövidnadrágban folytattuk az utunkat, immár a Konyári- és a Pelsőci fennsík közé szorult Szlavosi-völgyben. A hegyoldalakon lévő fák zöld, sárga, aranybarna és piros színekben ragyogtak az őszi napfényben. Az út mentén sorakozó öregedő almafák roskadoztak a terméstől, meg is kóstoltuk a hatalmas almákat. Meg beindult a fantáziánk is, mi mindent lehetne kezdeni a rengeteg lehullott almával Hamarosan még Csetnek (Štítnik) előtt elértük a balra kiágazó, a Martonházai aragonit barlanghoz vezető gyilkosan emelkedő utat. Rákanyarodtunk, az út egy intenzív emelkedő után lejtett, majd egy még izzasztóbb emelkedő következett. Épp 14 óra előtt érkeztünk fel a barlangbejárathoz, és az utolsó csoporttal be is tudtunk menni. A barlangban látható cseppkövek pazar, érdekes képződmények, mintha élőlények lennének (Információ: A barlang megtekintése után hosszan és jó tempóban gurultunk vissza a főútra, majd Restáron át (Roštár) ahol meg kellett állni egy jó sörre Nagyszabosig (Slavošovce) hajtottunk. A falut félkörívben vették körül a hegyek, velünk szemben magasodott a Stolica 1500 m-es csúcsa, (jártunk már ott ) jobbra pedig a Radzim két púpja. A faluban balra kanyarodtunk és az útra festett feliratokat követve eljutottunk a Tunel-ig. Van egy megépített és soha nem használt hosszú vasúti alagút Szlovákiában Nagyszlabos/Slavosovce és a murányi vasútvonal között. Nos, a túránkat ezen keresztül terveztük. Az alagutat az első bécsi döntést követően mikor a terület ismét Magyarországhoz került kezdték építeni. Akkor fontos volt a két fejállomással rendelkező vonal összekötése. Az alagút több mint 2500 m hosszan elkészült. Elkészült még a kb. 400 m hosszú kis-alagút is, valamint az azt közvetlenül követő viadukt is. Azonban az utolsó építészetileg legkönnyebb - 2 km-nyi pálya már sosem Közbeszólt a világháború, és annak a végén az egész Felvidék alagutastul mindenestül Csehszlovákiához visszakerült. Az alagutat a korabeli vasút nyomvonalát követve hamar megtaláltuk. A bejárata meglehetősen egyedi. Nagyon meredek falépcsőn kellett levinni a bringákat a sötét lyukba. Fejlámpa, bicajlámpa elő, ezek világították az utat nekünk. Meglepően jól láttunk, az alagút jól járható volt. Sín és kavicságyazat nincs benne (állítólag sosem volt, legfeljebb ideiglenes vágány) és az alja le van betonozva. A beton, mintha egy-két éves volna. (lehet, az is) Simán végig gurultunk a lejtős szakaszon, mivel a pálya Murány felé lejtett. Kibukkantunk a murányi-völgy egy legelős domboldalán. Továbbmenve megtaláltuk a kis alagutat is, ez viszont már le volt zárva, be volt falazva, és egy dombot megkerülve láttuk a viaduktot is. Ezek a műtárgyak mind elkészültek, viszont a vasu- Mozdonyvezetők Szakszervezete
17 17 tat már soha nem vezették át rajtuk, így nem kötötték össze a murányi és a szlavosi vasútvonalat. Mi több mint már írtam - a két vonalon már nincs személyszállítás sem. Míg a domboldalon az utat kerestük, csak sikerült egy tövist összeszedni az egyik bringa hátsó kerekébe, gyors javítás a lemenő nap fényében, és gurultunk is tovább. Bizony sötétben értük el a magnezit műveknél a Jolsva Murány közötti utat. Még 15 km-t kellett volna tekerni Murányig, azonban egy újabb defekt ismét szerelésre kényszerített minket. Szűk két kilométer megtétele után a semmi szélén találtunk egy panziót, és az éjszakát ott töltöttük. A napi teljesítményünk 95 km és 1000 m szintemelkedés volt. Másnap nehezen akaródzott felkelni, de nyeregbe szálltunk és Nagyrőcén (szlovákul Revuča) keresztül a Murányi-fennsík felé vettük az irányt. Murányban (Muraň) egy rövid reggelire megálltunk, csodáltuk a fennsík peremét, a sziklákat, és tekintetünkkel kerestük a vár romjait. Tiszolc (Tisovec) felé kanyarodtunk és a keményen emelkedő úton azzal vigasztaltuk magunkat, hogy a hágó után már csak lejtő következik egészen Rimaszombatig. A hágóban turistákkal találkoztunk, aztán jó tempóban gurultunk Tiszolcig. Ismerős volt a táj, számtalanszor mentünk Tiszolcon át Breznó felé síelni. Kissé lepukkant a városka, szegényes szélén egy nagy kőbánya - csak úgy, mint Nyustya, (Hnúšťa) itt pedig egy haldokló vasmű, vagy ahhoz hasonló gyár szomorú képe fogadott - mindkettő valaha szebb napokat látott. Egyszerű falvakon, szemerkélő esőben jó tempóban haladtunk Rimaszombatig (Rimavska Sobota). Rövidke városnézés után az idő is kivirult, kaját vettünk és egy kellemes kocsmateraszon megebédeltünk. Éreztük, hogy teljesíteni tudjuk a napi távot, el fogjuk érni a vonatunkat, amire a bicajos kocsit (plusz Bz mellékocsit hahaha ) megrendeltük. Lazábban tekertünk, és Csízben (Čiz) még megálltunk, majd Bánrévéig gurultunk. Kellemesen elfáradva felpakolásztunk a vonatra. Szép őszi időben egy remek túrát tettünk Gömörben. Az alagút pedig többeknek annyira tetszetett, hogy elhatároztuk: ide ismét eljövünk. Az érdeklődő vasútbarátoknak csak ajánlani tudom, egy kellemes hétvégi program lehet. Tóth Ferenc Attila ezüstjelvényes túravezető, szeptember
18 18 Életünkből Amitől nem lehet szabadulni - halált hozó szolgálat Éjjel kettő óra, megébredek, nem hűlt le a levegő a kánikulában. Fordulok egyet s belerobbanok az álomba. Nyolcvannal robogok hazafelé. Kellemes nyugodt reggel van. Csendes a táj, a nap vidáman nyújtogatja csápjait, békés a vidék. Elhaladok egy előjelző mellett, na nemsokára otthon vagyok, s holnaptól szabadság. A sin szál két oldalán méteres fű, gaz álldogál. Kétszáz méterre egy fej emelkedik a zöldből, nézi hogy közeledem. Pillanatnyi rossz érzés fog el, mit keres itt a zöldben ez a pasi. Kis kalap van a fején, bajuszos negyvenes lehet. Megmozdul. Vérnyomásom az egekbe ugrik, az adrenalintól felrobbanok. Az úristenit mondom s teszem a dolgom, gyorsan pontosan. A kép szinte lelassul, megáll. A férfi figyel, majd a sin szálra teszi a fejét, s vár. Látom, tudom már, nem állok meg. A gyomrom ökölbe, kézzel, lábbal húznám visszafelé a vonatot. A fene egyen meg mondom. Ő fel se néz, vár. A levegő lefújt, a féktuskók nyüszítve fogják a vonatot. Mintha becsapódtunk volna úgy állunk meg. Leugrok a mozdonyról, indulok hátra. Néhány érdeklődő fej jelenik meg az ablakokban, majd két férfi próbál leszállni. Miután kiderül csak kíváncsiskodók, piciny csata után visszaszállnak, segíteni nem tudnak. Hátraérek, magányos fej, a nyakán állva a vonat felé fordulva hat-hét méterre a vonat mögött, a sin szálak közt. Jól látszik, a bajuszos az, mintha csak aludna, szeme lecsukva. Olyan pihent az arca. Groteszk gondolat jut eszembe Hol a kalapja. Körbenézek, sin szálon kívül a teste, szinte anyaszült meztelen levetkőztette a vonat. Itt nincs mit tenni. Várok, lassan csillapodik a pulzus, tompán telik az idő. Az értesítettek közül a rendőrök érnek ide először. A két fehér sapkás kiszáll. Ahol megálltak látni mindent. Az idősebb lejön a fiatalabb inkább távol marad, aki lejött közli vele s velem Ő szondáztat meg. Felballagok hozzá, ha már meg kell fújni a szondát. Nem beszélünk, nincs miről. Ezután visszabandukolok a vonat elejére. Ismét egy rendőr, a körzetis. Elkéri a szallagot, beír s közben megkérdi: Hogy érzi magát? Beszélgetünk egy kicsit jól esik. Még egy kicsit várunk, s behúzhatunk az állomásra. Itt ismét rendőrök jönnek, kiderül kétféle jegyzőkönyvet vesznek fel, egyikben tanú vagyok a másikban az isten se tudja már micsoda. Jó lenne már haza érni, vége lehetne a napnak. Rövid várakozás után indulás haza, otthon eseménylap, kis élmény beszámoló stb. Kicsit késve érkezem haza, az asszony látja valami történt. Röviden elmondom. Holnap elmegyünk? kérdi. Persze felelem, de gyereknek nem mondjuk a dolgot. Tompán telt a nap hátsó része, s a következő is az utazással. Oda érkeztünk, kipakolás után mondtam az asszonynak, kicsit lepihenek ma, de lehet hogy holnap is, úgy csináljatok programot. Szerencsére a program a Balaton, közel van, s jó idő, ennél több most nekem nem kell, csendes pihenés, emésztése a dolgoknak. A szomszédnak feltűnt a hiányom, másnap beszélgettünk, rövidre zártam a dolgot, s közöltem vele, fáradt voltam. Éjjel kettő óra öt perc, azt hittem jóval több idő telt el, hisz átálmodtam vagy két nap történését. Eszembe jut, az ezzel kapcsolatos rehab program, mit adunk kérdés, aki ezt így átéli, az szerintem az életéből adott, egy órát, egy napot, egy hónapot vagy még többet. Az is biztos aki ilyen dolgokkal találkozik, sőt ha többször, akkor az nem tesz jót az egészségének. Ilyenkor kell egy kis pihenés, s úgy dönteni a dolgokról. Arról, hogy mi ér minket utazás közben, milyen hatásai vannak, arról már olvastam valahol régebben is. Egy ilyen lelki hatásnál milyen mérőszám kell ahhoz, hogy mondjuk 3 napot vagy kettő otthon legyen az akit ért, s utána döntse el, vagy szakember döntse el hogyan tovább, és legyen lehetőség kibeszélni magából a dolgot, annak aki érti is, miről beszél. Az érdekünk teljesen ugyanaz a céggel, minél előbb legyen teljes munkaképessége birtokában az ember, nehogy gond legyen később. Vagy utána, vagy még később ez a kérdés. Mivel jó pár évet húzunk, dolgozunk, ezért nagy-nagy, figyelemmel kell kísérni munkahelyünkön érő külső s belső hatásokat, mivel lehet hogy a végén nagy árat fizetünk érte. A cégnek meg fontos, bízom benne hogy fontos a munkavállalói fizikai, szellemi, s tegyük hozzá már ilyen esetek után lelki egészsége is. Persze nagy empátia kell hozzá, mert beszélni róla, s teljesen átélni mást jelent. Mint ahogy ismerősöm mondta, száznegyvennél a felrobbanó embert, az ablaktörlővel kell letörölni, akkor csoda ha nem halunk szörnyet. A történet nem kitalált, esetleges hasonlóságokról nem tehetek. Ui. Ha változás történik valahol, az nem azt jelenti újra kell kezdeni mindent, mert ha igen akkor nagy bajban vagyunk. Horváth György Mozdonyvezetők Szakszervezete
20 20 Röviden VESZÉLYES ÁLMOK, AVAGY, MÁR AZ ÁLMAINKAT IS CENZÚRÁZZÁK! A májusi számunkban megjelent ÁPRILISI TRÉFA című írásomra érkező helyreigazítást a júliusi újságunkban olvashatja mindenki. Most, a helyreigazításban szereplő, a valóságot hamis színben tüntették fel kijelentésre kívánom gondolataimat közreadni. A szóban forgó írásban 16 esetben történik utalás arra, hogy a történet ÁLOM tárgya! Csekély emberi értelemmel megáldott földi halandó is tudja, hogy mi a különbség álom, és valóság között! Ha valaki nincs is megáldva HUMORÉRZÉK -kel, azért árnyalatnyi fogalma lehetne arról, hogy mi a különbség álom, és valóság között. Mivel ez nem mondható el néhány újságunkat olvasóról, ezért a saját csekély ismereteim szerint tájékoztatást adok arról, mi a különbség álom, és valóság között. Borzasztó egyszerű módon kifejezhető az egész, egy egyszerű mondattal,: Az álom nem valóság!. Ezek után, csakis azt mondhatom, illetve kérdezhetem, amit Ford Fairlane tett fel magának: Akkor most álmodom, vagy ez a valóság. Gondolom, a kettősséget mindenki érzi a kérdésben, mégpedig azt, hogy vagy valóságról van szó, vagy pedig álomról. A kettő ég, és föld egymástól. Ha álomról van szó, akkor az, nem valóság! Miért is tiltakozik oly hevesen tisztelt cégünk vezetése, egy álom, azaz nem valóság ellen valóságosan? Bevallom őszintén, lila gőzöm sincs! Sejtésem, azért van. Nincs egyáltalán humorérzéke, vagy nem tud értelmezni bizonyos dolgokat. Ezzel, nem akarom rossz színben feltüntetni munkáltatómat, távol álljon tőlem, csak sajnálom. Sajnálom azt, hogy mostanában bolhából csinálnak -, vagy inkább csináltatnak- elefántot! Pedig vidáman, mosolyogva sokkal jobban meg lehet élni, és elviselni a valóságot! Laczai Lajos A minisztériumi dolgozókat 90 millióval védik a bank- és csekkadótól Öt tárca fizet kompenzációt dolgozóinak a bank- és csekkadó miatt megnőtt számlavezetési díjak ellentételezésére, írja a Blikk. A lapnak válaszoló minisztériumok ugyanis nemcsak rendszeresen leszurkolják a térítést az alkalmazottaknak, de többségük nem is aprózza el az összeget. Legjobban az agrártárcánál járnak a munkavállalók, ott bruttó 50 ezer forint a térítés. A Miniszterelnökségen és a gazdasági tárcánál évi 30 ezer forint üti egy-egy dolgozó markát, írja a lap. A külügyi tárca , az erőforrás-minisztérium forintot ad, a BM-ben 4000, a közigazgatási tárcánál 2000 forintnyi kompenzáció jár. A tárcák engedélyezett létszámát nézve a minisztériumok közel évi 90 milliót költenek a folyószámla-költségtérítésre. Ez az összeg azonban akár a 100 milliót is meghaladhatja, mert a mintegy 600 főt foglalkoztató fejlesztési minisztérium, illetve a félezer alkalmazottal magáénak tudó honvédelmi tárca nem válaszolt a Blikk kérdésére. lap felidézi: eközben egy pedagógusnak bíróságon kell kiharcolni, hogy a munkáltató kompenzálja a bankszámlavezetésből származó pluszkiadást. MInt írják, Nagy Erzsébetnek, a Pedagógusok Demokratikus Szakszervezete pécsi ügyvivőjének perelnie kellett, hogy munkáltatója három esztendőre visszamenőleg évi 5462 forint költségtérítést fizessen meg neki. Index Mozdonyvezetők Szakszervezete

References: bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság